“รถไฟฟ้าสายสีทอง” ปรับค่าโดยสารใหม่ 16 บ. ตลอดสาย เริ่ม 1 ม.ค.66
รถไฟฟ้า “สายสีทอง” (สถานีรถไฟฟ้ากรุงธนบุรี-สำนักงานเขตคลองสาน) ประกาศปรับขึ้นค่าโดยสารจาก 15 บ. เป็น 16 บ. ตลอดสาย เริ่ม 1 ม.ค.66
รถไฟฟ้า “สายสีทอง” ประกาศปรับขึ้นค่าโดยสารจาก 15 บ. เป็น 16 บ. ตลอดสาย เริ่ม 1 ม.ค.66
6 ธ.ค. 2565

บริษัท กรุงเทพธนาคม จำกัด ผู้บริหารจัดการโครงการรถไฟฟ้าสายสีทองระยะที่ 1 (สถานีรถไฟฟ้ากรุงธนบุรี-สำนักงานเขตคลองสาน) ขอแจ้งปรับอัตราค่าโดยสารจากราคา 15 บาทตลอดสาย ปรับเป็น 16 บาทตลอดสาย ตั้งแต่วันที่ 1 มกราคม 2566 ซึ่งเป็นไปตามแผนการบริหารโครงการ
ส่วนของอัตราค่าโดยสารลดหย่อนยังเป็นอัตราเดิม 8 บาทตลอดสาย สำหรับผู้สูงอายุสัญชาติไทยที่มีอายุตั้งแต่ 60 ปีบริบูรณ์ขึ้นไป ผู้โดยสารทหารผ่านศึกตามกำหนดไว้ในกฎหมายว่าด้วยองค์การสงเคราะห์ทหารผ่านศึก โดยยกเว้นค่าโดยสารสำหรับเด็กที่มีความสูงไม่เกิน 90 เซนติเมตร และคนพิการที่มีบัตรประจำตัวคนพิการตามกฎหมายว่าด้วยการส่งเสริมและพัฒนาคุณภาพชีวิตคนพิการ